Aalborg Kommune Aalborg Kommune havde gennem 16 år, betalt for lidt til Birthe Iversen fra Sulsted. 439.000 Det gav en check på kr. 439.000. Det viste sig, at hun havde ret til fuld løn, selvom hun ikke arbejdede på fuld tid. Carsten Thomsen fra HK siger til TV2/Nord, at han undersøger om der i denne sag er tale om en forældelsesfrist. 1.2 mill. i Vendsyssel HK i Vendsyssel er endnu bedre. Kjeld Pedersen og Sten Hvidbjerg skaffede et medlem kr. 1.2 mill. kr. hos en kommune i Vendsyssel. Denne sag ligner sagen fra Aalborg Kommune. Også her var vedkommende ansat i fleksjob, hvor der arbejdes på halv tid og samtidig har ret til løn for fuld tid. Sagen Sagen rejses af HK i 2005, men først i 2006 reagerer kommunen. Efter en del snak frem og tilbage, accepterer kommunen at udbetale de mange penge. HK har lært af sagerne. Aftale løn - Det er vigtigt at vi kommer med ud til arbejdsgiveren, når der skal aftales løn- og arbejdsvilkår, siger Keld Pedersen til TV2/Nord. - Vi har nu lovhjemmel til at komme med ud og aftale løn, når der ansættes folk i fleksjob. Der er ingen minimumsløn på nogle områder, så det er nødvendigt at vi kommer med ud, siger han, og fortsætter: Tidligere telefonsamtale - Tidligere nøjedes vi med en telefonsamtale med vore medlemmer, før de blev sendt ud i fleksjob. HK involveres Kommunerne er blevet bedre til at involvere HK. - Jeg forventer ikke, at det sker igen, siger Keld Pedersen

Opsummering:
Fagforeningen HK i Nordjylland og Vendsyssel er gode til at hente penge hjem til deres medlemmer. I de to seneste tilfælde, har Hk skaffet medlemmer penge hjem fra arbejdsgivere, der havde betalt for lidt i løn til folk i fleksjob.